CODI ÈTIC

1. Proporcionar una atenció de qualitat a tots els alumnes i entitats implicades en les pràctiques en centres de treball, sense discriminació per raons ètniques, culturals, de gènere, socioeconòmiques o creences, i tenint en compte la singularitat de cada usuari de la FCT.
2. Procurar un tracte digne a l’alumnat, tutors, tutors d’empresa i responsables de les entitats col·laboradores, respectant i garantint la seva intimitat, autonomia, confidencialitat, i el dret a rebre una informació oportuna i comprensible.
3. Respectar i fomentar els drets dels alumnes, tutors, tutors d’empresa i responsables d’entitats col·laboradores, i la seva participació en el procés educatiu a fi d’enriquir-se mútuament.
4. Promoure i vetllar per tenir un ambient de treball digne per a tots els professionals implicats, que afavoreixi la seva actualització de competències, la cooperació mútua i el respecte a les relacions interpersonals.
5. Fer que les actuacions del centre en matèria de FCT siguin coherents amb els valors ètics, en relació a la responsabilitat social i mediambiental, i a les pràctiques professionals.